Hr Paul Kunimägi
Kaitseministeerium
Sakala 1
15094 Tallinn		Teie 17.06.2024 pöördumine 	
			
		Meie 11.07.2024 nr KV-4.1-3.1/24/13116-2	

VKG OIL AS Kohtla-Järve tööstusjäätmete prügila ladestusmahu suurendamise keskkonnamõju hindamise programm	

Austatud hr Kunimägi	

Keskkonnaamet esitas Kaitseministeeriumile seisukoha avaldamiseks VKG OIL AS keskkonnamõju hindamise (edaspidi KMH) raames koostatud programmi eelnõu, seoses vajadusega leida jäätmete ladestamiseks alternatiiv, mille üheks võimaluseks on ladestamise jätkamine senises prügilas. Ladestamise jätkamiseks on vaja prügila ladestusmahtu suurendada, milleks on vaja osaliselt ümber kujundada prügila-alade kasutus, sh võtta osaliselt kasutusele osa riigi hallatavast suletud poolkoksiprügilast ning laiendada ladestus-teenidusmaad. Laienemise tulemusena kujuneb Kohtla-Järve tööstusjäätmete prügila-alaks ca 291 ha senise 271 ha asemel.

Kavandatava tegevuse asukohaks on olemasolev Kohtla-Järve tööstusjäätmete prügila-ala, mis asub Ida-Virumaal Kohtla-Järve linna Järve linnaosa lääneservas. Geograafiliselt paikneb ala Kirde-Eesti lavamaal Purtse harujõe Kohtla jõe valgalal, ca 2 km kaugusel Kohtla jõest.

Laiendusega kujundatakse ladestule uus hari, mille kõrgeim punkt on ca 250 m abs. Suhteliseks kõrguseks kujuneb kuni 200 m maapinnast, mis on ca 25 m kõrgem ladestu senisest kõrgeimast punktist, seejuures moodustab uus ladestusala täitumise järgselt olemasoleva ladestuga ühtse mäemassiivi.

Kaitsevägi ei kooskõlasta VKG OIL AS keskkonnamõju hindamise raames koostatud programmi eelnõus kirjeldatud kujul ladestusmahu suurendamist olemasoleva ladestusala laiendamise ja kõrguse suurendamise näol, sest selline tegevus avaldab õhuseireradarile negatiivset mõju. Piirangu leevendusmeetmena võib prügilat laiendada loode suunal ning siis asuks prügila laiendus olemasoleva mäe varjus ja ei avaldaks täiendavat negatiivset mõju õhuseire radaritele.

Lugupidamisega	

[ allkirjastatud digitaalselt ]

Veikko Kannel	
Kolonel	
Kaitseväe peastaabi analüüsi- ja planeerimisosakonna ülem
	
Peeter Subbi 717 1520
peeter.subbi@mil.ee